Ένωση Ελλήνων Χαρακτών

Η Ένωση Ελλήνων Χαρακτών (Ε.Ε.Χ.) είναι ένας καλλιτεχνικό σωματείο μη κερδοσκοπικού χαρακτήρα που δραστηριοποιείται στην Ελλάδα. Ιδρύθηκε το 1987 και αποτελείται από εικαστικούς χαράκτες, οι οποίοι αντιπροσωπεύουν όλα τα καλλιτεχνικά ρεύματα της σύγχρονης ελληνικής χαρακτικής. Η πλειοψηφία των μελών της ένωσης, είναι επίσης μέλη και του ΕΕΤΕ.

Ίδρυση
Από τις αρχές τις δεκαετίας του 1980, είχαν ξεκινήσει διαβουλεύσεις, προσπάθειες και συζητήσεις στους κύκλους των Ελλήνων χαρακτών με σκοπό τη δημιουργία ενός καλλιτεχνικού φορέα του συγκεκριμένου εικαστικού κλάδου, κατά τα πρότυπα του αντίστοιχου σουηδικού.

Επακόλουθο αυτών των ζυμώσεων ήταν η ίδρυση της «Ένωσης Ελλήνων Χαρακτών» ιδρύθηκε το 1987 από τους χαράκτες Βασίλη Χάρο, Ιωάννη Πιπίνη και Ελεονώρα Περράκη, τους οποίους πλαισίωσαν και άλλοι 38 εικαστικοί, μεταξύ των οποίων συγκαταλέγονταν ο καθηγητής της Ανωτάτης Σχολής Καλών Τεχνών, Κώστας Γραμματόπουλος, η Βάσω Κατράκη, ο Φώτης Μαστιχιάδης, ο Χρήστος Δαγκλής, ο Βασίλης Καζάκος κ.ά.

Έργο
Από την ίδρυσή της έως σήμερα, η ΕΕΧ έχει εκδώσει συλλεκτικά λευκώματα, έχει πραγματοποιήσει διαλέξεις και εκπαιδευτικά προγράμματα καθώς και πλήθος εκθέσεων στην Ελλάδα και στο εξωτερικό με σκοπό την προώθηση της τέχνης της χαρακτικής.

Παραπομπές

Βιβλιογραφια
Βασίλης Χάρος, Μια βιογραφία ( 1938 - 2000 ), εκδοτικός οίκος Αγγελάκη, Αθήνα 2013.
Τέχνες στην Ελλάδα
Ελληνικές Επαγγελματικές Ενώσεις